в съда, в който е предявен първоначалният иск в съответствие с настоящия раздел.
 Член 12 (10)
 Отклонение от разпоредбите на настоящия раздел се допуска само чрез споразумение за избор на съд:
 1.
 сключено след възникването на спора; или
 2.
 позволяващо на притежателя на полицата, на застрахования или на бенефициера да заведат дело в съдилища, различни от посочените в настоящия раздел: или
 3.
 което е сключено между притежател на полица и застраховател, когато при сключването на договора и двете страни имат местоживеене или обичайно местопребиваване в една и съща договаряща държава, и което има за последица предоставяне на компетентност на съдилищата на тази държава дори и ако вредоносното събитие е настъпило в чужбина, при условие, че такова споразумение не противоречи на правото на държавата; или
 4.
 сключено с притежател на полица, който няма местоживеене в никоя договаряща държава, освен ако застраховката е задължителна или е свързана с недвижим имот в някоя договаряща държава; или
 5.
 свързано с договор за застраховка, доколкото урежда един или повече от рисковете, изброени в член 12а.
 Член 12а (11)
 Рисковете, посочени в член 12, точка 5, са следните:
 1.
 всяко погиване или увреждане на:
 а)
 морски кораби, съоръжения, разположени на разстояние от брега или в открито море, или въздухоплавателни средства, които произтичат от рискове, свързани с използуването им за търговски цели;
 б)
 транзитни стоки, с изключение на багаж на пътници, когато транзитът се състои или включва превоз с такива кораби или въздухоплавателни средства:
 2.
 всяка отговорност, с изключение на отговорността за телесна повреда на пътници или за погиване или увреждане на техния багаж:
 а)
 която произтича от използуването или експлоатацията на корабите, съоръженията или въздухоплавателните средства, посочени в точка 1, буква а) по-горе, доколкото правото на договарящата държава, в която са вписани въздухоплавателните средства, не забранява споразумения за избор на съд по отношение застраховането срещу такива рискове;
 б)
 за погиване или увреждане, причинени от транзитните стоки, посочени в точка 1, буква б) по-горе:
 3.
 всяка финансова загуба, свързана с използуването или експлоатацията на корабите, съоръженията или въздухоплавателните средства, посочени в точка 1, буква а) по-горе, по-конкретно погиването на товара или наетото превозно средство;
 4.
 всеки риск или право, свързани с някой от посочените в точки 1 — 3 по-горе.
 Раздел 4 (12)
 Компетентност при потребителски договори
 Член 13
 При дела по договори, сключени от едно лице за цел, която може да се смята за попадаща извън неговата професионална дейност, по-нататък наричано „потребител“, компетентността се определя от настоящия раздел, без да се засягат разпоредбите на член 4 и член 5, точка 5, ако става дума за:
 1.
 договор за продажба на стоки на изплащане чрез вноски; или
 2.
 договор за заем, който подлежи на изплащане на части или за всяка друга форма на кредит, предоставен за финансиране на продажбата на стоки; или
 3.
 всеки друг договор за доставка на движими корпорални предмети или за предоставяне на услуги, ако:
 а)
 в държавата по местоживеенето на потребителя сключването на договора е предшествувано от конкретна покана, отправена до него, или от реклама;
 б)
 потребителят е предприел в тази държава нужните